İngilis-Avstraliya teleskopu

İngilis-Avstraliya teleskopu (ing. Anglo-Australian Telescope) — Avstraliya və Birləşmiş Krallıq hökumətlərinə məxsus və birgə maliyyələşdirilən 3,9 metrlik əks etdirici teleskop. O, Avstraliyanın Yeni Cənubi Uels ştatındakı Sidinq Sprinq Rəsədxanasında yerləşir. 1970-ci illərin əvvəllərində inşa edilən teleskop ekvatorial montaja malikdir. Planlı müşahidələr 1975-ci ildə başlamışdır. Teleskop İngiltərə-Avstraliya Teleskop İdarəsi (AATA) tərəfindən idarə olunur. Bu, dünyanın ilk kompüterlə idarə olunan teleskopudur. Bu çox yönlü teleskop müxtəlif alətlərdən istifadə edir və bu da mühüm elmi kəşflərə və cənub səmasının möhtəşəm fotoşəkillərinə səbəb olur. 2009-cu il Beynəlxalq Astronomiya İli çərçivəsində teleskop 2009-cu il aprelin 2-dən 5-dək dörd gün və gecə davam edən "100 Saat Astronomiya" layihəsində iştirak etmiş və "80 Teleskopla Dünyanı Ətrafında" onlayn portalında yer almışdır. İstinadlar Xarici keçidlər Vikianbarda İngilis-Avstraliya teleskopu ilə əlaqəli mediafayllar var. aao.gov.au/about/aat.html — rəsmi saytı Online catalogue of building project papers (part of the Royal Greenwich Observatory Archives held at Cambridge University Library)